चल समारोह का जगह-जगह किया स्वागत
हजरत पैगंबर मोहम्मद साहब का जन्मदिन ईद मिलादुन्नबी के रूप में मनाया गया। नृसिंह मंदिर के पीछे स्थित मोची सेरी से निकले जुलूस में मुस्लिम धर्मावलंबी काफी संख्या में चल रहे थे। जुलूस में विभिन्न मोहल्लों से आई मस्जिदों की प्रतिकृति की झांकियां सम्मिलित थीं। डीजे की धुन पर युवा हाथों में तिरंगा लिए झूम रहे थे। इसके पीछे मोची पंचायत के अखाड़े में कलाकार अपनी कला का प्रदर्शन कर रहे थे। समाज के वरिष्ठजन कुरआन की आयतें पढ़ चल रहे थे। इस अवसर पर बच्चों में विशेष उत्साह देखा गया। जुलूस नगर के प्रमुख मार्गों से निकाला। समाजजनों द्वारा कई जगह पर जुलूस का स्वागत किया गया। गांधी चौक पर कांग्रेस कार्यालय पर मुरली मोरवाल, शहर कांग्रेस अध्यक्ष रामलाल माली, नपा उपाध्यक्ष लालू बिलाला, करण मोरवाल ने शहरकाजी का स्वागत किया गया। वहीं डाबरी चौक नवयुवक मंडल द्वारा डाॅ. लियाकत अली कपाड़िया के मुख्य आतिथ्य में शहरकाजी नासीरउद्दीन साहब, धार से आए सूफी संत प्यारे मिया साहब, सीरत कमेटी के सदर बब्बरभाई जागीरदार का स्वागत किया गया। इस अवसर पर स्वर्णकार समाज के अध्यक्ष अशोक सोलीवाल, कौमी एकता कमेटी के प्रदेश अध्यक्ष डाॅ. नरेंद्रसिंह राजावत, डाॅ. प्रीतम सोनी, रमाकांत आचार्य आदि उपस्थित थे।
खरसौदकलां में भी जुलूस निकला
खरसौदकलां | मुस्लिम समुदाय ने नबी के जन्मदिन ईद मिलादुन्नबी पर्व गुरुवार को उत्साह से मनाया। इस मौके पर नगर में तकिया परिसर से जुलूस निकाला। इसमें भारी संख्या में पुरुष, महिलाएं व बच्चे शामिल थे। समापन इमाम बाड़े में मिठाई एवं फल वितरण कर नबी के बताए रास्ते पर चलने एवं शांति की दुआएं मांगी। जानकारी इब्राहिम शाह ने दी।
रूनीजा में भी जुलूस निकाला
रूनीजा | रूनीजा व माधौपुरा की इस्लामिक कमेटी के संयुक्त तत्वावधान में माधौपुरा के इमाम बाड़ा चौक से सुबह 9 बजे से ईद मिलादुन्नबी जुलूस निकाला। जो स्टेशन होता हुआ रूनीजा के प्रमुख मार्गों से जामा मस्जिद से वापस माधौपुरा इमाम बाड़ा पहुंचा, जहां फातिया लगाकर लंगर का आयोजन हुआ। जुलूस का रेलवे स्टेशन पर रूनीजा व माधौपुरा पंचायत की ओर से सरपंच प्रतिनिधि कमलदास बैरागी एवं अल्लानूर पटेल, पंच नीलेश माहेश्वरी, रमेश नागर, इंदर गोस्वामी, चंदू मंसूरी द्वारा स्वागत किया गया। वहीं रूनीजा छटी शरीफ कमेटी द्वारा सभी हाजरात इस्तकबाल किया। जुलूस में रूनीजा जामा मस्जिद के इमाम मो. गुलाब नबी एवं रेलवे स्टेशन मस्जिद के पेश इमाम मोहम्मद नियाज अहमद तथा हमीदरज्जा मंसूरी मौजूद थे।
खरसौदकलां | नगर में निकाले जुलूस में शामिल मुस्लिम समुदाय।
बड़नगर | जुलूस में आयतें पढ़ते वरिष्ठ समाजजन।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva